CELEX: 32008D0595
Language: mt
Date: 2008-06-25 00:00:00
Title: 2008/595/KE: Deċiżjoni tal-Kummissjoni tal- 25 ta’ Ġunju 2008 li temenda d-Deċiżjoni 2004/452/KE li tfassal elenku ta’ entitajiet li r-riċerkaturi tagħhom jistgħu jkollhom aċċess għad- data kunfidenzali għal għanijiet xjentifiċi (notifikata taħt id-dokument numru C(2008) 3019) Test b’relevanza għaż-ŻEE

19.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 192/60
            
         DEĊIŻJONI TAL-KUMMISSJONI
   tal-25 ta’ Ġunju 2008
   li temenda d-Deċiżjoni 2004/452/KE li tfassal elenku ta’ entitajiet li r-riċerkaturi tagħhom jistgħu jkollhom aċċess għad-data kunfidenzali għal għanijiet xjentifiċi
   (notifikata taħt id-dokument numru C(2008) 3019)
   (Test b’relevanza għaż-ŻEE)
   (2008/595/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 322/97 tas-17 ta’ Frar 1997 dwar l-istatistika Komunitarja (1), u b’mod partikolari l-Artikolu 20(1) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 831/2002 tas-17 ta’ Mejju 2002 li jimplimenta r-Regolament tal-Kunsill (KE) Nru 322/97 dwar l-Istatistika Komunitarja, li jikkonċerna l-aċċess għal data kunfidenzjali għal għanijiet xjentifiċi (2) jistabbilixxi, għall-finijiet ta’ konklużjonijiet statistiċi magħmula għal skopijiet xjentifiċi, il-kundizzjonijiet li bihom jista’ jingħata l-aċċess għal data kunfidenzjali mgħoddija lill-awtorità tal-Komunità u r-regoli ta’ kooperazzjoni bejn il-Komunità u l-awtoritajiet nazzjonali sabiex ikun iffaċilitat dan l-aċċess.
            
         
               (2)
            
            
               Id-Deċiżjoni tal-Kummissjoni 2004/452/KE (3) stipulat lista ta’ entitajiet li r-riċerkaturi tagħhom jista’ jkollhom aċċess għal data kunfidenzjali għal għanijiet xjentifiċi.
            
         
               (3)
            
            
               Id-Direttorat għar-Riċerka, l-Istudji, l-Evalwazzjoni u l-Istatistika (Direction de la recherche, des études, de l’évaluation et des statistiques – DREES) taħt l-awtorità konġunta tal-Ministeru tax-Xogħol, ir-Relazzjonijiet Industrijali u s-Solidarjetà, il-Ministeru tas-Saħħa, iż-Żgħażagħ u l-Isports u l-Ministeru tal-Baġit, il-Kontijiet Pubbliċi u s-Servizz Ċivili, Pariġi, Franza għandu jitqies bħala entità li tissodisfa l-kundizzjonijiet rekwiżiti u għandu għalhekk jiżdied mal-lista ta’ aġenziji, organizzazzjonijiet u istituzzjonijiet imsemmija fl-Artikolu 3(1)(e) tar-Regolament (KE) Nru 831/2002.
            
         
               (4)
            
            
               Il-miżuri previsti f’din id-Deċiżjoni huma skond l-opinjoni tal-Kumitat dwar il-Kunfidenzjalità ta’ l-Istatistika,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni 2004/452/KE jinbidel bit-test stipulat fl-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmula fi Brussell, 25 ta’ Ġunju 2008.
      
         
            Għall-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  ĠU L 52, 22.2.1997, p. 1. Ir-Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (2)  ĠU L 133, 18.5.2002, p. 7. Ir-Regolament kif emendat l-aħħar bir-Regolament (KE) Nru 606/2008 ĠU L 166, 27.6.2008, p. 16).
   
      (3)  ĠU L 156, 30.4.2004, p. 1. Id-Deċiżjoni kif emendata l-aħħar bid-Deċiżjoni 2008/291/KE (ĠU L 98, 10.4.2008, p. 11).
   
      ANNESS
      
         
            “ANNESS
            Istituzzjonijiet li r-riċerkaturi tagħhom jista’ jkollhom aċċess għal data kunfidenzjali għal skopijiet xjentifiċi
            Il-Bank Ċentrali Ewropew
            Il-Bank Ċentrali Spanjol
            Il-Bank Ċentrali Taljan
            L-Università ta’ Cornell (l-Istat ta’ New York, l-Istati Uniti ta’ l-Amerika)
            Id-Dipartiment tax-Xjenza Politika, Baruch College, l-Università tal-Belt ta’ New York (l-Istat ta’ New York, l-Istati Uniti ta’ l-Amerika)
            Il-Bank Ċentrali Ġermaniż
            L-Unità ta’ l-Analiżi ta’ l-Impjiegi, id-Direttorat Ġenerali għall-Impjiegi, l-Affarijiet Soċjali u l-Opportunitajiet Indaqs tal-Kummissjoni Ewropea
            L-Università ta’ Tel. Aviv (Iżrael)
            Il-Bank Dinji
            Iċ-Ċentru tas-Saħħa u l-Benessri (CHW – Centre of Health and Wellbeing) ta’ l-Iskola Woodrow Wilson ta’ l-Affarijiet Pubbliċi u Internazzjonali fl-Università ta’ Princeton, New Jersey, l-Istati Uniti ta’ l-Amerika
            L-Università ta’ Chicago (UofC – University of Chicago), Illinois, l-Istati Uniti ta’ l-Amerika
            L-Organizzazzjoni għal Kooperazzjoni u Żvilupp Ekonomiku (OECD)
            It-Taqsima ta’ l-Istatistika ta’ l-Istudji tal-Familja u x-Xogħol tal-Kanada, Ottawa, Ontario, il-Kanada
            L-Unità ta’ l-Ekonometrika u l-Appoġġ Statistiku Kontra l-Frodi (ESAF), id-Direttorat Ġenerali għaċ-Ċentru Konġunt ta’ Riċerka tal-Kummissjoni Ewropea
            L-Unità ta’ l-Appoġġ liż-Żona Ewropea ta’ Riċerka (SERA – Support to the European Research Area), id-Direttorat Ġenerali, iċ-Ċentru Konġunt ta’ Riċerka tal-Kummissjoni Ewropea
            Il-Katedra tar-Riċerka tal-Kanada ta’ l-Iskola tax-Xjenza Soċjali fil-Fakultà ta’ Atkinson għall-Istudji Liberali u Professjonali fl-Università ta’ York, f’Ontario, il-Kanada
            L-Università ta’ Illinios f’Chicago (UIC), Chicago, l-Istati Uniti ta’ l-Amerika
            Rady School of Management fl-Università ta’ California, San Diego, l-Istati Uniti ta’ l-Amerika
            Id-Direttorat għar-Riċerka, l-Istudji u l-Istatistika (Direction de l’Animation de la Recherche, des Études et des Statistiques - DARES) fil-Ministeru tax-Xogħol, ir-Relazzjonijiet Industrijali u s-Solidarjetà, Pariġi, Franza
            The Research Foundation of State University of New York (RFSUNY), Albany, l-Istati Uniti ta’ l-Amerika
            Iċ-Ċentru Finlandiż għall-Pensjonijiet, (Eläketurvakeskus – ETK), Finland
            Id-Direttorat għar-Riċerka, l-Istudji, l-Evalwazzjoni u l-Istatistika (Direction de la recherche, des études, de l’évaluation et des statistiques – DREES) taħt l-awtorità konġunta tal-Ministeru tax-Xogħol, ir-Relazzjonijiet Industrijali u s-Solidarjetà, il-Ministeru tas-Saħħa, iż-Żgħażagħ u l-Isports u l-Ministeru tal-Baġit, il-Kontijiet Pubbliċi u s-Servizz Ċivili, Pariġi, Franza”